শাওন আকন্দ

শাওন আকন্দ (জন্ম ১৫ অক্টোবর ১৯৭৫) একজন বাংলাদেশি চিত্রশিল্পী, লেখক, গবেষক ও কিউরেটর। বাংলাদেশের লোকশিল্প এবং বস্ত্রশিল্পের উপরে গবেষণার জন্য তিনি পরিচিত। তাঁতশিল্পবিষয়ক তার গবেষণাগ্রন্থ বাংলাদেশের তাঁতশিল্প (২০১৮) মননশীল শাখায় প্রথম আলো বর্ষসেরা বই পুরস্কার ১৪২৪ পুরস্কার লাভ করে। তিনি ২০১২ সাল থেকে আর্ট এশিয়া প্যাসিফিক অ্যালম্যানাকে অবদান রেখে আসছেন। তিনি জলের গান সঙ্গীতদলের অতল জলের গান (২০১৩) অ্যালবামের একাধিক গানের গীতিকার হিসেবেও পরিচিত। বর্তমানে তিনি ঐতিহ্যবাহী এবং সমকালীন শিল্পকেন্দ্র যথাশিল্পের পরিচালক এবং সহ-প্রতিষ্ঠাতা।

প্রাথমিক জীবন
শাওন আকন্দ ১৯৭৫ সালের ১৫ অক্টোবর বাংলাদেশের কুষ্টিয়ায় জন্ম নেন। তার মা শাহিদা মুসা অশ্রু (১৯৩৩-২০১৫) কবি ও সমাজকর্মী হিসেবে পরিচিত ছিলেন। তিনি কুষ্টিয়া জিলা স্কুল থেকে মাধ্যমিক এবং কুষ্টিয়া সরকারি কলেজ থেকে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয়ের চারুকলা ইনস্টিটিউট থেকে গ্রাফিক ডিজাইন বিষয়ে ১৯৯৭ সালে স্নাতক করেন। ২০০৭ সালে তিনি বাউল দর্শনে অনুপ্রাণিত বার্ষিক অনুষ্ঠান ক্র্যাক আন্তর্জাতিক আর্ট ক্যাম্পের সহ-প্রতিষ্ঠা করেন। ২০১৬ সালে তিনি কুষ্টিয়ায় অলাভজনক গবেষণা ও সংস্থান কেন্দ্র ‘অশ্রু আর্কাইভ’ প্রতিষ্ঠা করেন। একই বছর তিনি ঐতিহ্যবাহী এবং সমকালীন শিল্পকেন্দ্র যথাশিল্প সহ-প্রতিষ্ঠা করেন।

গবেষণা
আকন্দ বাংলাদেশের তাঁতশিল্প নিয়ে বিস্তর গবেষণা করেছেন। এছাড়াও রিকশাচিত্র নিয়েও তার গবেষণা রয়েছে। ২০২৩ সালে "ঢাকার চারুকলার বিকল্প ইতিহাস : অপ্রাতিষ্ঠানিক ধারার সন্ধানে" বিষয়ে গবেষণা জন্য তিনি গণেশ হালুই বেঙ্গল গবেষণা বৃত্তি লাভ করেন। তিনি এশিয়া-ইউরোপ ফাউন্ডেশন, বাংলাদেশ ফিল্ম আর্কাইভ, পল্লী কর্ম-সহায়ক ফাউন্ডেশন এবং দেশাল থেকেও গবেষণা ফেলোশিপ/অনুদান লাভ করেছেন।

উল্লেখযোগ্য প্রদর্শনী
একক প্রদর্শনী
 বছর  প্রদর্শনী  স্থান  টিকা ২০০৭  হোয়াট ইজ রিয়ালিটি  দৃক গ্যালারি, ঢাকা   ২০১৩  প্যারাডক্স অব দা পার্টিশান  এনআইভি আর্ট সেন্টার, নয়াদিল্লি   ২০১৬  টু সি অর নট টু সি  জাতীয় চিত্রশালা, ঢাকা  

যৌথ প্রদর্শনী
 বছর  প্রদর্শনী  স্থান  আয়োজক  টিকা ১৯৯৪–১৯৯৯  বার্ষিক শিল্প প্রদর্শনী  ইনস্টিটিউট অব ফাইন আর্ট, ঢাকা বিশ্ববিদ্যালয়  ইনস্টিটিউট অব ফাইন আর্ট   ১৯৯৫–১৯৯৬  দলগত প্রদর্শনী  জয়নুল গ্যালারি, ঢাকা বিশ্ববিদ্যালয়  ইনস্টিটিউট অব ফাইন আর্ট   ২০০০  ৬ জন তরুণ শিল্পীর শিল্প প্রদর্শনী  জাহাঙ্গীরনগর বিশ্ববিদ্যালয়    ২০০১  ৬ষ্ঠ বার্জার ইয়ং পেইন্টার্স আর্ট এক্সিবিশন  জয়নুল গ্যালারি, ঢাকা বিশ্ববিদ্যালয়  বাংলাদেশ শিল্পকলা একাডেমি   ২০০১  ১০ম এশিয়ান আর্ট বিয়েনালে  বাংলাদেশ শিল্পকলা একাডেমি, ঢাকা  বাংলাদেশ শিল্পকলা একাডেমি   ২০০২  ৪র্থ ইয়ং পেইন্টার্স’ আর্ট এক্সিবিশন (বাংলাদেশ থেকে)  টোকিও, জাপান   আন্তর্জাতিক প্রদর্শনী ২০০২  ১৪তম ইয়াং আর্টিস্টস’ আর্ট এক্সিবিশন  বাংলাদেশ শিল্পকলা একাডেমি, ঢাকা  বাংলাদেশ শিল্পকলা একাডেমি   ২০০৩  ইনফরমাল আর্ট এক্সিবিশন  ঢাকা    ২০০৩  AJAK আন্তর্জাতিক শিল্প প্রদর্শনী  টোকিও, জাপান   আন্তর্জাতিক প্রদর্শনী ২০০৫  ১২তম এশিয়ান আর্ট বিয়েনালে  বাংলাদেশ শিল্পকলা একাডেমি, ঢাকা  বাংলাদেশ শিল্পকলা একাডেমি   ২০০৬  ৮ জন তরুণ শিল্পীর প্রিন্ট প্রদর্শনী  জয়নুল গ্যালারি-২, ঢাকা    ২০০৯  অর্কেস্ট্রা  জাতীয় চিত্রশালা, ঢাকা   ১৪ জন বাংলাদেশি শিল্পীর দলগত প্রদর্শনী ২০০৯  বোহেমিয়ান  গ্যালারিয়া ৯১৯, করাচি, পাকিস্তান   আন্তর্জাতিক প্রদর্শনী ২৩ জানুয়ারি, ২০০৯  ফ্রেন্ডশিপ  গ্যালারি চিত্রক, ঢাকা  বাংলাদেশি ও ভারতীয় শিল্পীদের যৌথ প্রদর্শনী   ২০০৯  উৎসব  গ্যালারি কায়া, ঢাকা   ৩১ জন বাংলাদেশি শিল্পীর প্রদর্শনী ২০১৩  Saturday Last  নিভ আর্ট সেন্টার, নয়াদিল্লি    ৩–১১ ফেব্রুয়ারি ২০২৩  ঢাকা আর্ট সামিট  বাংলাদেশ শিল্পকলা একাডেমি, ঢাকা  সামদানী আর্ট ফাউন্ডেশন  

গ্রন্থতালিকা
 বাংলাদেশের আধুনিক চারুশিল্পের প্রবণতা (২০০৪, ইম্প পাবলিকেশন্স)
 ধামরাই জনপদের কাঁসা-পিতল শিল্প (২০০৭, সুফি অ্যান্ড অ্যাসোসিয়েটস)
 ঢাকাই জামদানি (২০১১, ইউনেস্কো, ঢাকা)
 বাংলাদেশের লোকশিল্পের রূপরেখা (২০১৩)
 বাংলাদেশের সিনেমা-ব্যানার পেইন্টিং: বিলুপ্তপ্রায় শিল্পশৈলী (২০১৭, বাংলাদেশ ফিল্ম আর্কাইভ)
 বাংলাদেশের তাঁতশিল্প (২০১৮, দেশাল)
 বাংলাদেশের টেক্সটাইল ঐতিহ্য
 বাংলাদেশি নৌকা (২০২০, ডটলাইন্স)

সম্পাদনা
 দেখা হয় নাই চাক্ষু মেলিয়া (২০১৭)
 অশ্রুনামা (২০০৯, মম প্রকাশ)
 মন যাবি চল অন্ধোকরে (২০১০, প্রাচ্যনাট)

পুরস্কার
 ২০১৯ - প্রথম আলো বর্ষসেরা বই পুরস্কার ১৪২৪

তথ্যসূত্র

বহিঃসংযোগ

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী চিত্রশিল্পী
বিষয়শ্রেণী:২১শ শতাব্দীর বাংলাদেশী পুরুষ শিল্পী
বিষয়শ্রেণী:২১শ শতাব্দীর বাংলাদেশী পুরুষ লেখক
বিষয়শ্রেণী:বাংলাদেশী গবেষক
বিষয়শ্রেণী:বাঙালি গবেষক
বিষয়শ্রেণী:বাঙালি শিল্পী
বিষয়শ্রেণী:কুষ্টিয়া জিলা স্কুলের প্রাক্তন শিক্ষার্থী
বিষয়শ্রেণী:কুষ্টিয়া সরকারি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
বিষয়শ্রেণী:কুষ্টিয়ার লেখক
বিষয়শ্রেণী:ঢাকার লেখক